الحمد لله والصلاة والسلام على رسول الله صلى الله عليه وسلم. هنتكلم عن السيرة. ونحاول ان احنا نمشي في رحلة لمدارسة السيرة النبوية. واول حاجة ان احنا آآ نقف معه هو ليه؟ عشان بس نبقى يعني ماشيين صح. آآ لان في ناس ممكن تبقى سمعت السيرة قبل كده. سمعت كلام
عن حياة النبي صلى الله عليه وسلم او حتى قريتها كمان كلها من اولها لاخرها. وسمعت قصة الاسلام ازاي بدأ والصحابة وازاي شالوا الدين ده واللي حصل لهم والهجرة وما الى زلك. فيقول لك انا
يعني ما انا عارف الكلام ده وكده. فهنا نقطة مهمة قوي. ليه بندرس السيرة؟ هل الهدف ان هي معلومات اعرفها وبس؟ نفس الغلطة اللي عند آآ يعني اللي قرا القرآن مرة عارف فكرة اني قريت القرآن اقراه تاني ليه؟ هو يا جماعة الكلام ده مش عشان تعرفوا كمعلومات اولية وان كان ده هدف اساسي
ده هو انت في مشكلة كبيرة جدا لما انا اجي اقول لواحد النبي صلى الله عليه وسلم كان عنده كام بنت مش عارف الصحاب الفلاني اللي هو من العشرة المبشرين بالجنة مش عارف. لأ انت كده عندك مشكلة في اسلام وان وان. انت عندك مشكلة في اساسيات دينك. انت في معلومات سطحية. يعني سطحية يعني قصدي
مش وزنة بسيط قصدي من على الوش. مش عندك دي دي مشكلة. دي مشكلة. فبالتالي ده هدف طبعا. طبعا انك تعرف الوحيد هدفي الاساسي الاساسي او خلينا نقول في هدفين كبار هما اللي احنا عايزين نعيش معهم. الهدف الاولاني هو ان انت انا عايز اعرف انا
انت عايزني ابقى مسلم يعني ايه مسلم؟ وريها لي. يعني هي موجودة في الوحي. آآ بس انا عايز اشوفها. هو هي دي السيرة. عارفة بقول لك ربنا يريد مننا الاستسلام. ربنا يريد مننا العبودية. ازاي؟ احنا نقعد نسأل عندنا تصورات كده. طب انا المفروض تبقى علاقتي ايه بالدنيا؟ علاقتي ايه بالفلوس؟ طب آآ طب اتجوز
طب اجوز ازاي ؟ اعيش ازاي ؟ طب طب اتعامل مع الناس ازاي ؟ طب انت المفروض يا رب العباد عندي تبقى عاملة ازاي ؟ كل ده اللي ربنا يريده منك يا مسلم. كل ده موجود في
السيرة بقى السيرة بتوريك مش بس النبي صلى الله عليه وسلم. ناس الصحابة كمان ناس طبقوا الاسلام ده. هتعرف منهم اللي يعني ايه الاسلام؟ الاسلام بيقول لك لازم يبقى عندك اخلاق
ايه هي وتبقى عاملة ازاي؟ عبادتك لازم يبقى حجمها قد ايه؟ اه يعني المفروض اضحي ولا المفروض اشتغل ولا المفروض اسافر ولا المفروض السيرة جاوب على كل حاجة لها علاقة بازاي تبقى مسلم. وبالتالي السيرة جاية تقول لك فضي بقى اللي في دماغك ده. واعرف يعني ايه اسلام. يعني ايه مسلم. فانت الهدف من
السيرة مش ان انت تعرفها الهدف ان انت تفضل تعيش معها زي القرآن كده تفضل تلف وتدور معه تفضل تلف وتدور مع القرآن عشان حاجة واحدة بس ايه هي؟ عشان توصل لمرحلة ان انت آآ اه ده النهاردة ربنا بيقول لي كزا اه ده انا الحتة الفلانية دي مواجهاني في حياتي ده السيرة بتقول لي
ده المفروض كنت اعمل فيها كزا. اه ده النبي صلى الله عليه وسلم هنا عمل كده مش كده. يبقى انا كان المفروض اعمل كزا مع الفلان ده في المشكلة اللي ما بيني وبينه في الموضوع ده. السيرة بتعلمك ازاي تعيش
وبتوريك وبتفهمك احداسك اليومية زي القرآن بالزبط. السازج اللي فاكر ان انا عايز بس من السيرة ان انا اه يا عرفة اعرف اسم الصحابة لأ انا عايز افكر كده وانا بدرس السيرة زي ما انا بقرا سورة في القرآن الموقف ده المفروض اعمل فيه الابتلاء بتاعي ده كان المفروض اصبر عليه ازاي
الحتة دي اقيمها ازاي؟ اخد القرار ده بناء على ايه؟ بناء على السيرة الوحي بيقول لك ايه هو الاسلام والسيرة بتوريه لك؟ فده هدف اساسي الهدف التاني زي ما قلت لكم في هدفين اساسيين عندي يعني. هو انا عايز انا عايز اتغير. انا عايز اخش الجنة. لازم
يدافع لازم يبقى عندي ايمان انا عايز اولد الايمان الكلام عن النبي صلى الله عليه وسلم وعن الصحابة وعن حقيقة الدين ده. وعن هيئة الرجالة اللي شالوا الدين ده وعن حقيقة ايه اللي حصل في الدين ده؟ وعن مين هم اجدادي الاساسيين الحقيقيين مش ايرون مان وكابتن امريكا وسوبر مان
وباتمان الحقيقيين لما انا لما انا لما انا باتعرف عليهم بشوف نفسي ويبقى عندي هوية ويبقى عندي ايمان ويبقى عندي دافع معرفة النبي صلى الله عليه وسلم حاجة وحبه حاجة تانية خالص. حبه بيجي بالكلام عنه. بتلاقي الواحد انت بتقعد واحدة مسلا انا نفسي اخد خطوة في الحجاب انا
نفسي اصلي انا نفسي ابطل زنب معين. ده كله محتاج دفعة ايمان. ساعات كلام عن ربنا بيعمل فينا كده. ساعات كلام عن الاخرة بيعمل فينا كده. والكلام عن النبي صلى الله عليه وسلم بيعمل فينا كده برضو. فمن اساسيات اهداف ان انا افضل عايش مع السيرة ان انا افضل عندي ايمان يساعدني اتغير. عشان كده هي مش حاجة تتعمل
مرة واحدة وخلاص زي القرآن برضو. افضل اروح واجي وراه. عشان يفضل يحمسني ويخوفني ويشجعني ويطمنني. السيرة بتعمل كده. كلام عن عن اعزم الخلق النبي صلى الله عليه وسلم بيخلي الواحد يبقى عايز ياخد خطوة يتحمس بيتشحن عشانه صدقوني
اه واحنا بندرس السيرة وبنتكلم في احداس وايه اللي حصل وايه اللي راح وايه اللي جه. تلاقي نفسك خرجت انا عايز ابقى احسن. هو الايمان المسلم المسلم بيتحرك كده. الايمان بيتولد كده
بالكلام عن حاجات غيبية او حاجات زي النبي صلى الله عليه وسلم او معرفة ربنا سبحانه وتعالى. فمحتاج تفهم ايه؟ احنا ليه بندرس السيرة؟ مش تبقى قاعد تسمع دردشة وحكاوي وتسالي. احزر من ده وكان لازم نبدأ به يعني. طيب قبل ما نتكلم عن السيرة قبل ما نتكلم عن تفاصيل
النبي صلى الله عليه وسلم ونشأته وايه اللي حصل؟ والوحي لما نزل لازم نفهم الواقع بتاع العالم كان عامل ازاي. ودي دايما حاجة بيبدأوا بها وده صح. عشان لما اجي اقول لك الروم والفرس
والحرب دي ساعات كده ما يعني ايه انت ما عندكش الخلفية دي هيقول لك ايه هنحارب الروم انت زبالك ماشي الدولة هتحارب دولة لأ انت مش فاهم يعني ايه لازم يوصل لك
لما نيجي يقول لك الكفار والاصنام انت مش قادر تستوعب يعني ايه الكفار والاصنام؟ ازاي كانوا يعني الاصنام بالنسبة لهم ايه؟ طب العالم كان عامل ازاي عشان افهم لما نيجي نقول ساعات كتيرة نقعد نتكلم عن شخصية الرجل العربي اللي هو نزل عليه الوحي اللي هو ربنا اختاره. اشمعنى دول؟ طب هم كانوا عاملين ازاي؟ ده كلام ناقصنا
فبنسمعه كده ونعديه وما نفهموش. يعني ساعات يحصل مواقف كده في السيرة نفسها بعد ما نتفرج عليها تقول هم ازاي عملوا كده؟ ده عشان هم اصلا كناس كانوا عاملين كده. لو فهمت دي تفهم دي. فمهم قوي ان احنا ناخد خطوة كده النهاردة. درس خفيف سريع. عشان بس نقطة هو العالم كان عامل ازاي قبل اسلام
امسك حتة حتة كده. اول حاجة العلم كان متقسم كخريطة يعني. خلاص؟ فكان فيه الروم امبراطورية الروم دي اللي هم بيسموها البيزنطية عشان ايه الالفاظ دي لو سمعتها. خلاص؟ طيب الروم دي اللي هي فين يا جماعة؟ اللي هي اللي هي حتة اوروبا دي. ماشي؟ اللي فين بقى؟ اللي شايف معي خريطة العالم؟ ده احنا عندنا
وافريقيا واوروبا والامريكتين واستراليا. استراليا والاميريكتين دول ما كانوش اصلا مكتشفين. فاحنا ما عندناش احنا عندنا اسيا وافريقيا اوروبا. طب الروم دي فين؟ الروم دي يا جماعة كل الحتة دي. اوروبا بس لأ. اوروبا وجزء كبير جدا من افريقيا. يعني اللي بيحكم مصر كانوا وتونس
وكل ودول افريقيا دي كلها مع دول اوروبا دي كلها اللي هي بقى فرنسا وسويسرا كل ده الروم. وعاصمة الروم كانت تركيا اللي هي اسطنبول اللي هي القسطنطينية. ودي كانت العاصمة. اه فالروم دي دولة ضخمة جدا جدا جدا. وكان عارفين
ده زي ما بنشوف في الافلام كده جات بتاعتهم. نفس القصة ان هو في امبراطور وهو اللي بيحكم. وطبعا احنا بنتكلم دلوقتي قبل النبي صلى الله عليه وسلم لما بعث ده كان في
القرن السادس يعني ستمية وحاجة. فالروم دي كلها دولة مسيحية دلوقتي. المسيحية على التحريف اللي هو بتاع يا اما عيسى ابن الاله يا اما لأ العيسى هو الاله في صورة بشر. دي النقطة بتاعة آآ دولة الروم. كان حجمها قد ايه؟ وعاصمتها ايه؟ وديانتها ايه؟ وطبعا آآ المسيحية
عرفها اللي هي آآ ايه هي حقيقة عيسى والسالوس وابن الاله ولا الاله والارثوذكس والكاثوليك والكنيستين والكلام ده كله. آآ آآ وزي ما بنشوف برضه في التصورات عنهم في الافلام والمسلسلات وكده زلم وقهر وضرايب والكنيسة متحكمة
في الناس والملوك وطبقة الجنود ورجال الدين هم اللي واكلين كل حاجة والشعب مفحوت ويجروا ياخدوا منهم المحاصيل ويحرقوا ارضهم ففي في كمية زلم رهيب. وفي كمية فجوة بين الطبقات رهيب. وفي لهو بقى وطرف والسهر والرقص والشرب ازاي بالزبط
بيصوروهم هم فعلا كانوا عاملين كده. هم كانوا في قمة الغفلة. دي امبراطورية الروم. وفي بقى على يمينها بقى امبراطورية الفرس. على فكرة الروم دي جاية هي الحد حتى الشام يعني حتى في الدول العربية بتاعة النهاردة كانت الروم واخدة الشام كلها. الشام يعني فلسطين والاردن وسوريا يعني انتم فاهمين
مين كل ده الروم؟ الناحية التانية بقى كل ده الفرس. كل ده الفرس اهو والعراق بقى وانت طالع فوق وكل الدول الاسيوية اللي هي بقى آآ اي بقى استاد بقى افغانستان كازاخستان آآ الدول دي كل ده الفرصة. وعلى فكرة انت لما تبص في الخريطة ده اكبر من ده كمان. كانت اكبر كمساحة. الفرس
كانت مختلفة عن الروم في الديانة لان زي ما دي كانت فيها المسيحية هناك كان بيقول لك المجوس. يعني ايه المجوس يا جماعة؟ يعني مش بنقول بيعبدوا النار بس هي مش النار بس يعني
عقيدتهم انهم بيعبدوا الطبيعة او القوة الطبيعية للهوا بقى والماية والنار والقصص دي. بس النار كانت عندهم هي اعظم حاجة. النار كانت عندهم هي اهم حاجة ولازم بقى كل يوم يولعوا النار ويسجدوا للنار بس كان عندهم الفلسفة دي انه ده اله الشر وده اله الخير
ودي النار ودي الماية وده مش عارف ايه وده كزا. فدي امبراطورية الفرس. اللي هي كانت اه مختلفة شوية عن الروم لان هي كانت اوحش كانت زلم اكتر. كانت قهر اكتر. ليه بقى؟ لان هم بقى بالنسبة لهم الملوك دول جايين من الالهة بقى على طول. فكان الموضوع ماشي
في حتة انه ايه ده! ده احنا ما لنا! احنا الهة اصلا! ففي بقى كمية استعباد وتحكم في الشعوب بشكل فظيع! فكانوا اصعب كمان من الروم. وبعد كده عندك ايه تاني؟ فاضل ايه تاني في العالم؟ فاضل بقى على يمين الروم كده على يمين الفرس كده الهند. الدولة الهندية
والصين بقى فده اللي فاضل هنا في العالم. الدولتين دول كانوا في حالهم بالزات لما بنتكلموا على الهند في انقطاع كده عن الدنيا يعني يعني فاهم مش زي الفرس والروم بيحتكوا بالعالم وممكن يطلعوا يغزوا وممكن يطلعوا حروب وممكن يطلعوا سفر وممكن يطلعوا يقولوا لك الدولة بالزات الدولة الهندية دي كانت في انقطاع
عارف قافلة على نفسها كده. بس كانت دولة غريبة جدا كل ما اقرا في الدولة دي كانت عاملة ازاي دولة غريبة جدا. اولا طبعا زيها زي دلوقتي ديانات وثنية. اصناف
والهة وكده. واي حد راح شرق اسيا اي حاجة في اسيا سواء كانت تايلند ولا اندونيسيا حتى اللي هي الدول المفروض ان هي دول مسلمة حتى لو ماليزيا حتى لو
او اه فيتنام حتى لو دايما في الالهة والمعابد والتمسال الفيلي اللي طالع منه رجل والمش عارف ايه. هم عندهم عندهم فكرة الاصنام والاله دي كتير جدا جدا جدا. وانه لما انت بتموت بترجع تاني في صورة حاجة تانية وآآ ديانات وثنية رهيبة بس العجيب كان
اه اه تقسيمة الحياة الاجتماعية بتاعتهم. يعني احنا قلنا الحياة الاجتماعية في الفرس والروم كان فيها بزخ وكان فيها ترف وكان فيها لهب ونحاول وكان في فكرة الاستعباد والزلم والضرايب والقهر دا دا آآ دا احنا
عارفين انه كان موجود. اه انما الدولة الهندية كان فيها حاجات غريبة اوي. مبنية على اساس الدين. يعني ايه مبنية على اساس الدين؟ يعني طب الشعب متقسم اربع طبقات. الشعب متقاس امتى واحد من اربعة؟ يا ده يا ده يا ده. بناء على ايه؟ بناء على ان ربنا بقى خلقنا كده يعني بالنسبة لهم يعني. آآ في بقى
اول طبقة اسمها البراهمة. دي بقى الكهنة. هم دول رجال هم دول. دول اعلى ناس في في الشعب. وبعد كده في طبقة الجنود وطبقة التجار والفلاحين واصحاب يعني الصناعات والاعمال والبزنس مان وبعد كده بيسموهم الخدم اللي هم
بيسموها الشودر اللي هم طبقة ايه؟ الشعب. بقية الشعب. طب ايه المشكلة؟ المشكلة انه بناء على تقسيمة بالنسبة لهم هم دينية يعني هو بيتولد يتقال له احنا احنا والله احنا احنا لقينا نفسنا خدم احنا كده. احنا في الخدم. احنا في البراهمة في الكهنة. ايه بقى المشكلة؟ يقول لك اول طبقة دي هي اللي بتملك
وما حدش يقدر يتكلم معها. وهي صاحبة كل حاجة. لا ده هو مسلا لو لو قتل واحد ما بيتحاكمش. آآ ما فيش حاجة اسمها انه بيغلط. دول اصلا الهة عربية
طب طب كارسة مين اللي خلى كده فين دليلك؟ مين اللي عمل ده اصلا؟ تخيل بقى واحد معه معي اتولد في طبقة الخدم. مين انت؟ انا واحد من يعني ما لكش انك تحكم. ما لكش انك تملك. ما لكش انك انت انت زليل وانت اتكتب عليه كده. سلام عليكم. حاجة عجيبة فعلا الواحد يصحى يلاقي
نفسه كده ويرضى بكده. مشكلة الهند كمان كانت في الانحطاط الديني يعني يعني هو مش المشكلة في العقيدة بس الوثنية لأ يعني تلاقيهم بقى يعني زي ما دلوقتي ادانا طبعا البوزية منتشرة وعبادة البقر وعبادة الحيوانات حاجات كده غريبة. حاجات كده صعبة جدا انه الانسان يقبلها بس. وعلى فكرة
البواقي ده موجود طبعا للاسف يعني. فاحنا هنا بنتكلم في سريعا في العالم كان عامل ازاي تبقى فاهم من كلامنا ده مبدئيا انه الفرس كانت حاجة كبيرة قوي. ضخمة قوي. والروم حاجة كبيرة قوي. ضخمة قوي
ونقول اللي بيحكموا العالم هم دولتين ماسكين العالم كله من اوله لاخره. اما الهند فحاجة مقفولة عليها. الصين حاجة برضو بعيدة قوي. احتكاكنا بها حتى في السيرة قليل جدا احنا ما لحقناش نطلع لهناك في السير. آآ طب فين احنا بنتكلم على العرب والسيرة وقريش دي حتة صغيرة قوي لسه جايين لها دلوقتي بس
بس المهم انك تشوف العالم وهو آآ بعيد وهو مضلم. اصل آآ سيدنا عيسى ربنا رفعه الكلام ده بقى له قد ايه ؟ بقى له ستمية وخمسين سنة. بقى له كتير قوي العالم من من غير وحي. من غير رسل. فقلب بضلمة على طول
ودي نقطة اولانية لازم نقف معها. ان انت الانسان من غير ما ربنا ينور له ويقول له تعيش ازاي؟ بيعيش في طينة بيعيش في وحل بيعيش في ضياع. لازم تبقى عارف انه الشرع ده نور. ان الشرع ده رحمة. الانح من غيره هنختار
غلط. هنقيم غلط. آآ هنعك. آآ وده اللي حاصل. دلوقتي مش بتكلم بس قبل كده. لما تيجي تبص لمجتمع الفرس والروم ده اللي حاصل. ملك الفرس اللي هو اسمه ايه؟ كسرى. كسرى ده مش اسمه. كسرى كسرى ده بتاعه. زي ما بنقول ملك ورئيس. بنقول كسرى. وهناك بيقولوا ايه
هرقل هرقل ده مش اسمه هو هو مسلا اسمه مسلا حسين ها بس هو هرقل ده بتاعه. فلازم تبقى فاهم ده. المهم انه اللي حاصل عند الناس دي تشوه في الفترة لدرجة فظيعة لدرجة انحطاط اخلاقي وانحطاط ديني وانحطاط فكري
والقوي بياكل الضعيف ونظلم وندوس ونقتل ونهبش. المهم ان احنا نرضي شهواتنا وغرائزنا. الانسان بيتحول لكده من غير شرع ولو انت فاكر انه زمان آآ اصل دول الناس من عالم الزلام ومن العصور الوسطى والعصور المش عارف ايه انما دلوقتي
لأ هو دلوقتي هي ماشية كده برضو بس انت اللي اتدحك علينا لما الشيطان حط شوية ميك اب وزين الباطل وقال لك بص الحضارة وبص التمدين الواحد لما بيروح للغرب دلوقتي آآ وانا الحمد لله يعني سافرت كزا مرة فانت اللي سافر فاهم ده. آآ في كده
زينة كده الشوارع نضيفة والعمارات شكلها حلو والخدمات سريعة والمطار بنمشي فيه بسرعة والناس والناس شكلها نضيف. ايوة انا ما عنديش مشكلة في ده. ما عنديش مشكلة في ده. بس انت ليه شلت الجانب المظلم اللي وصلت له الانسانية
لان هي ما عندهاش نور. وانت بتشوف الناس بعد ما تخش بقى في تفاصيل حياتهم. لازم يبقى مدمن. لازم يبقى يشرب يا خمرة. يا مخدرات. يا يا بيتعاطى حتى مش لازم مخدرات ادوية ويقعد ياخد روشتات وعشان اكتئابات وانتحارات
في تحرش فظيع ما فيش يعني من العجيب انك كل شوية تلاقي ممسل او او لعيب كورة او مش عارف ايه او حد مالك صاحب شركة ايه وتحرش تحرش تحرش وشزوز علاقات اسرية مش موجودة. يعني ايه مش موجودة؟ الاب يستنى ابنه يبقى عنده تمنتاشر سنة. الكلام ده بتشوفه في الافلام. ويقول له انت
تفضل قاعد في بيتي لحد امتى ؟ والابن يبقى عنده ستاشر سنة ويروح يزني ويروح آآ آآ وفي الاخر ما فيش جواز ما فيش اصلا علاقات اسرية واول ما ويبقى عنده خمسين سنة يبعته دار مسنين ويقفله اللي هي البيوت اللي للناس الكبار عشان هو مش قادر مش طايق ومش ناوي اصلا يفكر فيه
في حاجات عجيبة عندهم في حاجات عجيبة وكل شوية ابوك واحد يطلع يبقى ليه؟ عشان ابويا رمانا وامي مش عارف في السجن ايه ده! انت انت ليه بتنسى الجانب ده؟ انت ليه بس شايف المستشفى النضيفة؟ عشان بس لازم لازم نحكم على الصورة
لا احنا انت مش عشان تاخد ده هتاخده كله. هتاخده كله. وبقى خلاص العالم بقى ملحد. ورفض الدين وما بقاش عنده هوية اصلا دينية. وبقى عايش عشان شهوات وبعيد عشان ياكل ويشرب وينام ويتجوز يعني زي زي الحيوانات بالزبط اللي انا قلته ده هو هو ده شغلانة الحيوانات في الدنيا دي. انت ليه انت ليه نسيت
واتضحك عليك بشوية زينة الشيطان عملها والبهرجة دي. انا ما بقولش ان الزينة دي وحشة. بس انت ما ينفعش تحكم على الصورة كلها بربع صورة بتلت السورة يعني سبحان الله احنا اللي عندنا من آآ وانا وانا مش عايز اتكلم في دي لان انا مش بقارن لان احنا كمان مش مطبقين اسلام احنا كمان عايشين في
الله! مش هيضحك على بعض. مش انا اسمي دولة آآ بتنتمي لدين الاسلام ان انا ابقى باطبقه وبالتالي احنا عندنا مشاكل طبعا. فانا مش باقارن لان لو قارنت انا هخسر انا بقول لك ان احنا كلنا حاليا بردو في زلام. وانه الحل الاساسي هو الوحي. على المستوى الجماعي وعلى المستوى الفردي. الانسان لما بيطبق الوحي والله
ايه هو آآ علاقته باهله بتتظبط وعلاقته بزوجته بتتظبط وعلاقته بولاده بتتظبط ويبقى مرتاح وبيبقى شايف شغله ومبسوط به وبيبقى عايش حياة سوية وسطية مستقيمة. هو اصلا احنا في نشاز بعيدا عن الوحي. لان فطرتنا كده يا جماعة بتشز بتبدأ ان هي تشطح
تبدأ ان هي تتغاشم لحد ما يجي واحد يقول لك لا اعملها كده بلاش دي دي الاخلاق دي المعاملات دي الحياة السوية الحياة الكريمة الحياة الطيبة مهم قوي انك تبقى شايف قيمة الوحي واثره لما يتشال. عليك على العالم دلوقتي على العالم قبل كده
دي نقطة اساسية كنا حابين نتكلم فيها يعني. تعالوا بقى نرجع نقول النبي صلى الله عليه وسلم بقى بيقول ايه؟ ان الله نظر الى اهل الارض فمقتهم عربهم واعجبهم الا بقايا من اهل الكتاب. يعني جه وقت على الارض والله بينظر لها النبي عليه الصلاة والسلام قال
ما فيش حد ما فيش حد بيعبده. كله بيعصي. كله بيفجر. شف حلم ربنا. يعني كن فيكون الارض دي تتخسف وخلاص بقى يغوروا كل دول انكم لن تبلغوا نفعي فتنفعوني ولن تبلغوا ضري فتضروني
بس الله يعمل ايه بقى؟ يقدر ان هو يبعت لهم حد اه يساعدهم وينقزهم رسول عجيبة فعلا انه طب انت يا رب مش محتاجني وانا عمال اعصيه. وبرضه يسيبك. ان الله نظر الى اهل الارض فمقتهم. المقت ده شدة الكره. كره فظيع
عجبهم كله كان في ضلال الا بقايا من اهل الكتاب الا ناس قليلة كده كانت لسه على الحق يعني. فتعالوا بقى ننزل بقى للحتة الصغيرة قوي بتاعة ايه شبه الجزيرة العربية؟ اللي هي احنا بنسميها دلوقتي ايه الخليج؟ عايزك تبقى فاهم ان دي نقطة في العالم لما انت تبص للخريطة اللي احنا بنتكلم عليها في مقابل كل ده كان حاجة صغيرة
العرب ما كانوش حاجة كبيرة في الوقت ده. فخلينا الاول نشوف هو العرب دول بدأوا ازاي؟ ايه اللي حصل؟ فعارفين طبعا سيدنا ابراهيم لما اجر بسيدنا اسماعيل وسابه هو وزوجته وما كانش فيه زرع وما كانش فيه ارض وقالت االله امرك فقال لها اه قالت اذا لن يضيعنا هنا بدأوا
عرب من اول هنا. وسيدنا اسماعيل لما خبط برجله وسيدنا جبريل فجر زمزم والسعي والقصة اللي احنا عارفينها دي. من هنا بدأت انه بقى في مكان بقى فيه مية وزرع وفيه ناس هاجرت له. من هنا بدأوا العرب. وآآ وعشان كده بيسموا العرب كانوا بيقسموهم يعني بس
في جزء من العرب دول انتهوا. يعني ما جاش من خلالهم سلالة اسمهم العرب البائدة. زي مسلا عاد وثمود وكده. آآ العرب بعد كده القبيلة في لما جت في منهم عشان نبقى برضه المعلومات دي لزيزة يعني نعرفها. لما سيدنا اسماعيل سيدنا اسماعيل اصله مش عربي صح كده؟ اللي جم بقى من
اصل سيدنا اسماعيل بنسميهم ايه؟ بيسموهم بني عدنان او العدنانية العرب اللي هم ولد اسماعيل. وفيه العرب اللي هم العرب بقى اللي هم اللي هم القبائل دي اللي اتجمعت هنا والعرب اللي هم
مية في المية عرب بيسموهم ايه؟ القحطانية. خلاص؟ فعشان برضه دي حاجات تبقى عارفها. وساعات دلوقتي تسمع اسامي مسلا ناس تقول لك اه قحطان وعدنان تبقى خلاص؟ فكده احنا عارفين النبي صلى الله عليه وسلم جاي من نسل مين؟ العدنانية دول. اللي هم ولد سيدنا اسماعيل. ولد آآ سيدنا اسماعيل. وده اللي حصل
والنبي صلى الله عليه وسلم في حديس بيقول ايه؟ ان الله اصطفى كنانة من ولد اسماعيل. واصطفى قريش من كنانة. واصطفى هاشم من قريش. واصطفاني من بني هاشم. يعني ايه
يعني هي هي سلالة كده. سيدنا اسماعيل آآ جه من نسله آآ بيسموها ايه يا جماعة برضه عشان نبقى فاهمين الكلمة دي؟ بطن بطن عارفين البطن ان الست الحامل بينزل فكان كل قبيلة كده او كل او كل فرع كده اسمه بطن ماشي فدي اسمها بطون. فسيدنا اسماعيل جه منه بطن اللي هي
آآ كنانا. فالنبي عليه الصلاة والسلام بيقول ايه؟ الله اصطفى كنانة من اسماعيل. وبعد كده الكنانة دي نزل منها بطبوطون كتير. خلاص؟ بس الله اصطفى قريش من كنانة قريش اللي احنا طبعا عارفينها وبعد كده عيلة النبي صلى الله عليه وسلم اسمها ايه؟ بني هاشم ويقول اصطفى بني هاشم من قريش. وبعد كده اصطفاني من بني هاشم
واخترني بالتسلسل ده. ان انا اللي ابقى رسول من البطون دي. فالنبي صلى الله عليه وسلم كان بيحكي الجزئية دي. اه مم تعالوا نرجع نتكلم عن العرب. العرب كانوا عاملين ازاي؟ آآ اول حاجة آآ لازم نبقى فاهمين زي ما بقول لكم العرب حتة صغيرة
اوي خلاص في حتة في ارض صحراوية جبلية فزيعة. وده اللي يخليك تقول طب هم ليه الروم او الفرس ما يعني ما خدهمش في مملكتهم عشان النقطة دي اه لانه بلد اه اه قصدي يعني مكان صعب اوي انك تخشه رخم اوي جبال وحر وصخور
طوع ونزول وفرهدة. وبعدين دول صغيرين اوي تحت كده سيبك منهم. ده بالزبط كان الواقع. العرب كانوا يا جماعة في حالهم كده لا بيحتكوا في العالم ولا بيروحوا ولا بيجوا ولا بيهاجروا ولا بيتاجروا ولا حاجة كده على جنب كده. كانوا مهمشين. يعني حتى احنا اللي نعرفه عنهم رحلة الشتاء والصيف
عشان تبقى معي في الصورة قريش كانت بتطلع رحلتين في التجارة. عارفين ايه رحلة الشتاء والصيف دي؟ كانوا بيطلعوا اليمن ماشي؟ والشام انت فاهم الحتة اللي بيتحركوا فيها يعني هي حتة قد كده في الخريطة يعني. هم كانوا كانوا يعني في حالهم. وما كانش في دماغهم. خلاص؟ العرب طبعا بحكم ارضهم ما فيش زراعة كتير
طبعا اه ما فيش صناعة اصلا. هو شوية ايه؟ رعي غنم. اه تجارة مسلا في حاجات زي مسلا اقمشة واصواف واوبار وزيوت وكلام بسيط كده يعني. ده كان ده كان شغل العرب. طبعا ديانة العرب الاصل ان هم على دين سيدنا ابراهيم وعلى وانه في اله بس كل ده اتحرف
كله تحرك جامد واتحرف من ايام سيدنا نوح. فاكرين سيدنا نوح ايه؟ لما كان بيدعو قومه قال رباني دعوت قومي ليلا ونهارا. فلم يزد دعاء الا فرارا. بعد كده ربنا آآ سيدنا نوح بيكلم بيشكي لربنا وبيقول له بيقول له ايه؟ آآ قالوا لا تذرن الهتكم ولا تذرن ودا
ولا سواعا ولا يغوث ويعوق ونصرا. ودوا سواعا ويغوث ويعوق نصرا دي ايه؟ دول مين؟ دول كانوا ناس كويسة. بيعبدوا ربنا. فلما ماتوا قالوا ايه؟ احنا بس نعمل زي تماثيل كده لهم. تفكرنا بهم فنفتكر ان احنا نعبد ربنا ولازم نبقى كويسين وكده. بعد شوية يروحوا للتماثيل دي ويبدأوا ان هم اصلا يصلوا لها
بدأوا يعبدوها وبدأت تبقى اصلا هي دول اصلا الهة مع ربنا ودول مش مش ناس عاديين وخرافات واساطير. الاصنام بدأت كده. الاصنام بدأت كده. آآ اه فمن ايام سيدنا نوح وعقيدة ان هو اله واحد بس بدأت ايه؟ تتحرف وبدأ يبقى فيه شرك وثنية وده انتشر جدا جدا جدا
وبقى ده دين العرب. بقى كل شوية واحد يقول على فكرة فيه صنم هنعمل صنم. والصنم ده عارفين هم عارفين ان فيه ربنا عشان بس تبقى فاهم. يعني هم قالوا ولئن سألتهم من
والقوم ليقولن الله ما عندهمش مشكلة. بس بالنسبة لهم خلاص بقى فيه بقى تحريف عجيب في انه فيه شرك انه الملايكة دول على فكرة آآ بنات ربنا. على فكرة الجن اصلا هم الهة مع الايه؟ مع ربنا. ويبدأوا بقى يعزموا الجن. وبعد كده
نشوف حتة فيها وادي فيدعوا لاهل الجن اللي ماسكين هنا علشان يحموهم وياخدوا الامان فبقى فيه تحريف فزيع على فكرة الاصنام دي هي اصلا الهة وما نعبدهم الا ليقربونا الى الله زلفى. فبنعبد الاصنام وربنا بيحب كده فهم شركاء معه. بقى فيه كده بقى
هو ده الدين. الدين عبادة الاصنام. مع مع الاعتراف انه فيه اله اللي هو الله اه بس ايه بس دي اليها زيه. وخلاص احنا عادي جدا احنا عندنا الاصنام اللات والعزى ومناه وود وسواع ويغوث واصنام كتير قوي بقى. بقت كل قبيلة على فكرة بقى احنا عندنا صنم اسمه كزا
واحنا بقى عندنا صنم اسمه كزا. واحنا الصنم بتاعنا اسمه كزا. بقت كده. عشان كده يا جماعة اه لما نيجي نتكلم عن قريش اه هتفهم قريش كانت كانت قيمتها منين بقى؟ وركز معي في النقطة دي. بس كان بس كان كان العرب عايشة كده. عايشة على فكرة انه في آآ اصنام
والاصنام دي آآ عادي يعني. زي اللات والعزى وايساف ونائلة واصلهم كده يعني. والعزة بتعتبر هي الاعزم عندهم عشان تبقوا فاهمين ده. عشان كده ابو سفيان في غزوة احد لما كان لسه مع الكفار يعني. وانتصروا الكفار. فقال للصحابة لنا العزة ولا عز
والعزة واقفة معنا النهاردة. سبحان الله! يعني اسلم يعني. آآ فالصحابة بيقولوا كده. بيقولوا احنا كنا بنعبد الاحجار والاصنام. ولو لقينا في مرة حجر احسن منه مسلا شكله وكده خلاص خلاص هنخلي ده الاله بتاعنا. كانوا بيعملوا حاجات غريبة. يعني طب احنا مش لاقيين اصنام دلوقتي نعمل ايه؟ طب آآ شوية تمر من او شوية
الطينة ونجيب لبن من المعزة ونعمل شوية حجر كده ونحطه ونطوف حواليه يلا بقى عندنا صنم اهو لحد ما نلاقي صنم تاني يعني. كانوا بيعملوا حاجات غريبة فعلا. وسيدنا عمر نفسه الف مرة انا مرة عملت
وصالا من عجوة ولما كنت جعان كلته. يعني ايه يعني انا بقعد شوية فاكلت الاله بتاعي. يعني ما فيش مشكلة يعني. فده فده حاله مديني آآ احوالهم الدينية كانت عاملة ازاي. وقلنا احوالهم الاقتصادية او يعني ما كانش فيه احتكاك وما كانش فيه تجارة يعني تجارة بسيطة اللي هي الرحلات البسيطة
اللي احنا بنقولها دي. واسواق كتير بقى اوي بقى. يعني عارفين السوق اللي هو ناس تقعد وتفرش وتحط هم بيشتغلوا بنزام التجارة والسوق دا. آآ وكان الربا حاجة اساسية في التعامل ما فيش تعاون غير بالربا اصلا. آآ خد دي ورجعها لي بعدين بس زيادة شوية. آآ خد دي بس هترجعها لي يوم كزا. كان عندهم
التدريبة فظيعة يعني فظيعة وفكرة آآ التجارة الخمر فظيعة. يعني من يعني لو اسمه تاجر لو بس قال انا تاجر معناه انه تاجر خمر الا اقول لك لأ انا تاجر كزا. يعني الموضوع عندهم فزيع كان بالنسبة للجزئية دي. ولازم تفهم بقى العرب من الناحية اللي جاية دي. عشان مهم اوي اوي الناحية
ان شخصية العربي واجتماعيات العربي فكرة العرب كانت مبنية على حاجة واحدة بس ايه هي؟ القبيلة المجموعة العرب زي ما قلت لكم متقسمين قبائل وكل الناس قاعدة في حتة. في في البحرين في في اليمن وفي في شبه الجزيرة وفي عند مكة وفي في المدينة وفي وفي كل حتة
في شوية عرب متجمعين. كل شوية بيتجمعوا بناء على هنا في اكل هنا في زراعة هنا في شوية ماية نقعد فيها وكده يعني. الانسان العربي اتولد جواه كده انه انا جزء من حاجة انا جزء من حاجة اللي هي قبيلتي وانا قبلتي وقبلتي انا والموضوع منتهي
وانا اموت عشانها. واعيش عشانها. وكرامتي من كرامتها. اتحول الموضوع لحاجة يا جماعة مش زي ما احنا دلوقتي البلد ومصر انا مصري وانا لا لا لأ انتم مش فاهمين. الموضوع عندهم يعني اقول لك بقى دين لأ هو اعلى من الدين عندهم ساعتها يعني. الموضوع عندهم
بص هو دلوقتي احنا قبيلة وكل حاجة عندنا قبيلة. وفي بقى واحد ماسك القبيلة دي. احنا اخترناه ده اقوى واحد فينا. ده احسن واحد فينا. ده احكم واحد فينا. ده اللي ماسكنا
موضوع كأنه وحي. يعني الراجل ده يوم الصبح يقول لي مسلا كلنا نقوم نجاهد حالا يلا. كلنا هنقوم نهاجر حالا. يلا. آآ آآ آآ انا من قبيلتي وبعدين يقعدوا بقى
بيقولوا اشعار في نفسهم ويقعدوا يعملوا اشعار ضد آآ قواعد تانية وانا من فلان وانت منين وانت منين وبس هو الحياة عندهم عبارة عن انا من قبيلة كزا وبس واحنا احسن قبيلة وانت وحش قبيلة. وده ادى لتعصب فزيع. فزيع. انت مين انت قبلت اه امشي
الله! استنى بس اتعرف علي كانسان لأ طبعا انسان ايه انتم قبيلة فلان دول قبيلة فلان. وده ادى لعنف فظيع. لان الموضوع العرب كان عندهم بقى الى جانب القبلية فكرة الحروب والخناقة والقتل اسهل حاجة في الدنيا. ابسط حاجة في الدنيا. يعني ايه؟ يعني في
حروب قامت زمان يعني مسلا تخيلوا معايا مسلا وانا احكي لك ان في حرب حصلت بين دولة كزا ودولة كزا لمدة عشرين سنة بسبب ايه اا والله اصل في واحد
قتل الحصان بتاع فلان. ايه يا ابني اللي انت بتقوله ده! هي بقى العرب كانوا كده. اصل في واحد شتم ام واحد. في بيت شعر كده. فخلاص القبيلة دي دي انتهت وقتلوا وسفكوا دماءهم عشان ايه يا جماعة في ايه؟ لو احنا بنتكلم على ده دلوقتي الدولة ده مسلا روسيا مسلا في حرب مع اسبانيا
اه اه عشان واحد سبق واحد في سباق خيل مسلا. انت تقول لي ايه الكلام الفاضي ده؟ هو ده العرب. اهم حاجة عنده قبيلته والانتصار له وكرامته وما عندوش اي مشكلة في ان هو يقوم يدبح ويقتل ويتخانق ويحارب عشان اتفه الاسباب وياللا. العرب كان عندهم الحتة دي يعني عجيبة
عجيبة والاسلام جه يعالج دي بطريقة فظيعة. يعني انت بتتكلم في ايه؟ لا مش بنحارب خلاص عشان القبيلة. ازاي؟ لا بنحارب عشان الاسلام بس. طب ما لكش دعوة بالقبيلة اصلا
نام جه كده جه حارب حاجة تقيلة مزروعة جواهم. ومن الحاجات اللي بتفهمها عن شخصية العربي اه حياتهم الاجتماعية كانت صعبة. يعني يعني برضو كان فيه الطرف وكان فيه اللهو مش طرف عشان بس اوضح لأ الطرف دي كلمة غلط الطرف معناه يا جماعة واحد عايش معاه عربيات ومعاه اكل ومعاه لبس ومعاه ماشي لأ العربي
هم كانوا عكس كده تماما اصلا. العرب كانوا متعودين على الحياة الناشفة. وقلة الاكل ومش مهم ومتعايش وحاجة جبلية وحياة اه فاهمين شقة وما عندوش مشكلة العربي كان ناشف اوي اوي اوي اوي. شف لما تقارنوا بقى باللي احنا قلناه على الفرس والروم تفهم العربي ده كان جامد ليه؟ لانه متعود على نشفان ومتعود
على الزهد متعود على الصبر على على المشقة بتاعة الحياة. فما كانش طرف لأ انا مش قصدي. انا قصدي اللهو بقى. الشرب والحفلات والسكر والزنا الزنا منتشر بشكل عجيب. والشرب يعني يعني عايز تقارنه باحوال بلادنا العربية دلوقتي لها موضوع كارثي. الزنا ده اربعة وعشرين ساعة في الشارع اللي عايز فيه بيوت
يلا والموضوع عادي جدا. والخمر كان عندهم حاجة يعني لا تتصورها. مش مسلا اللي هو بقى واحد بينزل ويشرب في حتة لأ ده هو كان يصحى الصبح يسخن الخمر ويشربها على الريق. فزي زي الشاي اه زي الشاي عندنا. زي الشاي بلبن خمر يعني هو اه الموضوع كان
يعني في في في فحش وفي اه وفي دنو اوي في في الاجتماعيات بشكل فظيع. وبعدين المرأة كانت للاسف مهانة جدا عند عند العرب. يعني وده من الحاجات اللي الناس دلوقتي بتتكلم عن الاسلام كأن هو مضيق على الست
وهو جه حررها بشكل فظيع من قيود عجيبة. العرب كان عندهم دايما فلسفة انه المرأة حاجة وحشة. هي هي كائن اقل كده دوني ليه يا ابني كده هي كده اصل هي لا بتحارب ولا بتشتغل ولا بتجيب فلوس فخلاص ياه اه كانوا كده فبالتالي باقي مسلا اللي يخلف بنت يتضايق اصلا هو ده الوأد بتاع البنات اللي هو
يقتل بنت واحد يتوارى من القوم من سوء ما بشر به. ويتكسف اصلا ويخلف بنت. وطبعا مش هتورس حاجة. ومش هي كده حاجة كده كائن كده وتروح وتيجي زي ما هم عايزين حاجة عجيبة فعلا فتعامل الانسان العربي في اجتماعيات كان كان سيء جدا جدا جدا. آآ بس طبعا
يجي بقى السؤال بتاع طب هو ليه ربنا اختار العرب بعد كل اللي احنا بنقوله ده ؟ لأ لان انت محتاج تبص على الحاجات التانية اللي عند العرب اللي ما يزيدش
اوي اوي اوي اوي. لانه احنا بنتكلم عن الفرس والروم. طبيعة الانسان اللي هناك ما فيهاش حاجة كويسة خلاص انسان عايش في دنو سفالة ومستضعف وزليل ومستعبد مع الطرف واللهو والزلم والعدوان. طب ايه اللي اتبقى له؟ العربي مش كده بقى. امال ايه؟ العربي كان عنده حتة العصبية والقبلية والهمجية
والعنف ماشي؟ اه. بس العربي كان عنده مميزات لما لما الاسلام جه كان محتاجها قوي. وبقت المشاكل اللي عنده سهل ان انا ان انا ازبطها بقى. زي ايه؟ العربي زي ما احنا قلنا في القصص بتاعتنا يموت نفسه عشان حريته وكرامته. شف التاني في الفرس
الروم مستعبد وزليل وبتاع الهند بتاع الخدم خلاص هي حياتنا العربي ما يرضاش بكده. العربي يموت نفسه عشان كرامته العربي مموت نفسه عشان الحرية. العربي يرفض الذل والاستعباد ابدا. فلما ييجي الاسلام يقول لواحد انت عبد لله قم موت عشان ربنا يقوم منهم عشان
موت نفسك عشان الاسلام يموت نفسك عشان الاسلام فاهمين يا جماعة العربي كان بيتناسب الحرية والشجاعة الفزيعة العربي كان بيتميز بالكرامة والحرية والشجاعة فظيعة. النقطة المهمة برضو انه الزهن العقيدة بتاعة العربي اه هو احنا بنعبد اصنام بس احنا قريبين قوي من فكرة التوحيد
قريبين اوي منها في حين انه الفرس بيعبدوا بيعبدوا النار اصلا. فاهمين قصدي؟ والهند ماشيين في جو وبوزة واصنام واه ما فيش اصلا عقيدة وطبعا النصارى في ضلال مبين. فالعربي كان دماغه آآ قادرة تستوعب اوي اوي اوي كلام الوحي. من الحاجات
المفيدة جدا كان عند العربي واحنا بنتكلم البدن بقى قوي. الراجل بيحارب كل يوم ما فيش حاجة اسمها ان حد ما حاربش ما فيش حاجة اسمها انه عربي ما بيضربش. ما بيحاربش وما بيقتلش. فكان عنده القوة
هنقوم نجاهد يلا عندنا مشكلة يلا عندنا كزا العربي كان جاهز. حتى النبي صلى الله عليه وسلم بيقول ان هو كان وهو صغير كان في حرب شغالة وهو حرب الفجار
وهو كان قاعد بينبل على اعمامه يعني عمال يجمع الطوب اي حد في العرب جاهد واحارب وداس في الموضوع يعني. آآ وطبعا احنا سائلين ان هو كان العربي الرجل العربي كان بيتحمل وكان عايش حياة الزهد والتقشف فلما تيجي تقول لواحد قوم ضحي عشان ربنا قوم
قم قم سيب آآ آآ سيب الاكل عشان الصيام سيب كان قادر يعمل كده العربي في حين انه الفرس والروم واشباههم عايشين في طرف يا لهوي والعنب بقى اللي مش مش هيسيب بسهولة. فالعربي كان جاهز يا جماعة. العربي كان فيه مميزات قوية مهمة جدا جدا الكرم
والشجاعة والاخلاق كان عندهم النبل ده ماشي يعني يعني سبحان الله من القصص العجيبة انه لما احد الصحابيات جاية تهاجر وتهاجر ليه؟ صح؟ احنا عارفين ان هم بيهاجروا ليه؟ بيهاجروا عشان هم اصلا عمالين يعني صح يأزوهم فهم نفسهم اللي بيأزوهم فجت واحدة تهاجر فجه واحد من المشركين لقاها انت رايحة
انا رايح اهاجر لا طبعا ما فيش ست تمشي لوحدها بالليل. ازاي تهاجري كده وانت فيقوم هو قام موصلها المدينة في ايام الهجرة وراجع تاني عادي عشان يعزب تاني يعني هو هو في تناقض اه بس هو في حاجات شايفينها. الحاجات دي ما كانتش موجودة عند اي حد. الحاجات دي كانت نسبت قوي قوي قوي لاسلام وهو نازل. وبعدين من الحاجات المهمة قوي قوي
هو موقع بتاع لما قلنا شبه الجزيرة العربية جبال وصخور وصحرا لما يطلع نبي ويبقى فيه دولة آآ الفرس الروم مش قادرين غير لما يطلع واحد جواهم فسهل قوي يمسكوه. فسهل اوي يضيقه عليهم. فكانت العرب في حتة بقى مرمية وما حدش قدر لها. فكانت مناسبة
جدا. فيفهم ليه ربنا اختار الارض دي. وليه ربنا اختار الشعب اللي عنده الطباعة دي؟ عشان يطلع منهم. آآ رسول صلى الله عليه وسلم قال بقى ايه ان الله اصطفى كنانا من ولد اسماعيل واصطفى قريش من كنانا واصطفى بني هاشم من قريش واصطفاني من آآ
من بني هاشم. طيب تعالوا نتكلم عن اخر حاجة بعد ما مسكنا العرب نمسك جوة العرب بقى نخش مكة ونخش قريش. قريش دي قبيلة. قريش دي قبيلة بطن زي ما احنا قلنا يعني. وما كانتش في الاول عايشة في مكة كانت عايشة في حتة تانية. وبعد كده رئيس القبيلة ده قال لهم يلا هنروح مكة دي وكان فيها ناس قاعدة. قام مطلعهم
وقعدوا في مكة خلاص؟ وقريش هو ما اسموش قريش. هو اسمه ايه؟ فهر. ودي نقطة مهمة يعني. هم دايما بيحبوا يسموا نفسهم ايه؟ القاب ونيك نيمز وبتاع فهو اصلا اسمه فاهر
ودي حاجة كتيرة هتشوفها يعني ابو جهل النبي صلى الله عليه وسلم سماه ابو جهل وهو كان اسمه ابو الحكم وهو اصلا اسمه عمرو. ماشي؟ فهم كده دايما هو عنده اسم وعنده لقب
وعنده وعنده كونيا. حتى النبي صلى الله عليه وسلم كان يلقب بايه؟ ابو القاسم على على ابنه يعني. ومش شرط يبقى عشان ابنه فيسمى يعني آآ ابو جهل ما اسمعلوش ابن اسمه جهل ولا كان بيقولوه عليه في قريش. ابو الحكم ما كانش عنده حد. هو هو اللقب كده. ماشي؟ فبرضه افهموا دي عشان واحنا بنتكلم على اسامي الناس وتبقى فاهمين
كويس الموضوع. ففهم ده اللي هو قريش راح في مكة وكانت مليانة طبعا القبيلة فيها كزا عيلة. وكل شوية بقى خلاص بقت قاعدة في مكة. وانتم مسئولين عن كزا وانتم مسؤولين عن الفلوس وانتم مسؤولين عن عن الجيش وانتم مسؤولين عن السلاح وانتم مسئولين عن دار الندوة وانتم مسؤولين عن الحجاج وانتم وهكزا. فقبيلة النبي صلى الله عليه وسلم
ايه بني هاشم كانت جزء من الايه او او عيلة النبي صلى الله عليه وسلم كان جزء من القبيلة الكبيرة دي اللي هي قريش. وكانت عايشة في مكة. ايه بقى ميزة مكة
وايه اللي خلى قريش عند العرب حاجة ضخمة الكعبة قلنا قبل كده انه لا زال لا زالت اه اه العرب لها بقايا التوحيد في الله. وده بيت ربنا. هم عارفين ان ده بيت ربنا. آآ بس كل واحد عنده صنم زي ما قلنا وكده. قلت لكم الحتة دي هتفرق معنا قوي. ده اللي هيخلينا نحس
قريش حاجة كبيرة قوي. قريش عملت حاجة زكية اوي. الناس كلها بتيجي تحج. بس بقت تحج مش بس للكعبة ولربنا. لا بقت تحج للاصنام. فاحنا هنحط الاصنام دي حوالين الكعبة والناس جاية تزور الاصنام دي ويبقى في موسم حج. والناس عارفة ان في حاجة اسمها حج من ايام سيدنا ابراهيم. بس خلاص بقى الموضوع قبلك
وبقى على اساسه قريش دي هي السنتر بتاع العرب. وعندها علاقات مع كل العرب. وعندها آآ تواصل وسياسات مع كل الناس وبقت معزمة جدا في عينين كل العرب عشان دول اللي ساكنين عند بيت ربنا فلازم بقى نعزمهم خلاص. فجأة كده خدوا خدوا حصانة وخدوا مكان
وخده عشان كده الله يقول آآ لايلاف قريش ان هم اتعودوا بيألفوا ايلافهم رحلة الشتاء والصيف. انتم مش فاهمين ربنا آآ كرمكم وازاي واداكم مكانة ازاي والعرب كلها بتحبكم والعرب كلها بتعزمكم. والعرب كلها عندها علاقات معكم. قريش كانت بتعمل فلوس زي الرز. عشان
المواسم بتاعة الحج والرايحة والجاية دي قريش كانت آآ آآ ببساطة جدا بتطلع آآ رحلة الشتاء والصيف طب ليه ربنا قال لهم افتكروا نعمتي دي لان الاصل في العرب اللي احنا قلناهم انه لو واحد طلع بقافلة يطلعوا ياخدوها منه اصلا. عادي جدا. قبائل بقى ومشاكل وبتاع. انما قريش كانت
ساب تتساب لان دول قريش يا جماعة خلاص بقى دول بتوع البيت فيعملوا رحلات براحتهم يعملوا فلوس براحتهم يعملوا اقتصاد براحتهم. وده اللي خلاهم يرفضوا الاسلام يعني ايه؟ يعني يا جماعة الموضوع مش انه القرآن ده مش حق او ما فيش ربنا او انت مش رسول. ما احنا قلنا ان هم عارفين اصلا. وعارفين الاساس
امال ايه المشكلة؟ المشكلة انه الموضوع دنيا. الموضوع دنيا. مش موضوع كلمني وعندي شبهة وفيه حاجة في القرآن مش فاهمها. الموضوع دنيا. الموضوع انت جاي تقول لهم في زل ان هم عندهم علاقات مع كل الناس واصنام في كل حتة. وعاملين شو كده ما بينهم وما بين كل الناس على انه يعني الاصنام والشرك وكزا عشان يفضل فيه علاقات
يفضل فيه كزا. جاي تقول لهم يعني احنا هنعلن انه آآ لا ما فيش غير اله واحد وكل الاصنام دي غلط وهنكسر كل الاصنام دي. واحنا آآ ما بنتعاملش بالربا
خلاص طب ما فلوسنا طب واقتصادنا؟ طب وعلاقتنا؟ طب ومكانتنا؟ طب والناس هتعادينا؟ لا يا عم مش عايز العب. دنيا وده وده واقع عشان تبقى فاهمه واحنا هنتكلم على كده في السيرة اديك فهمت حتة هتفهمك ان هم مش ما كانوش اغبيا مش فاهمين القرآن. ده هم كانوا عارفين يا جماعة هو فيه اله هو احنا عارفين كل حاجة. واحنا عارفين ان ده نبي اصلا
بس ايه؟ بس لا الموضوع موضوع مصالح. موضوع آآ كبير دنيا. فمش هينفع نفقده لا لا لا. خلينا زي ما احنا فدي نقطة اساسية تفهمها. عشان لما نتكلم بعدين. فجينا انت فهمت اه قريش عندها مكانة وعندها هيبة
وناس بتحبها وعندها علاقات ومسيطرة على على الكعبة وبتتحرك براحتها في العرب وبقى اي عيلة في قريش عيلة كبيرة عشان كده عيلة النبي صلى الله عليه وسلم عيلة كبيرة. اه عيلة النبي صلى الله عليه وسلم بني هاشم بالزات كانوا هم اللي ايه اللي ماسكين السقيا. واللي ماسكين رعاية الحجاج. لانه جد النبي صلى الله عليه وسلم اللي هو من
بن هاشم هو اللي اكتشف زمزم تاني بعد زمزم كانت يعني ايه اتنست واتردمت وما حدش كان لاقيها. هو آآ عبدالمطلب جد النبي صلى الله عليه وسلم هو اللي تاني فبقت تبع عيلته فبقت العيلة دي هي اللي مسؤولة فبقت عيلة عيلة مكرمة وكبيرة. ودي نقطة اخيرة تعرفها عن العرب. في العرب عشان تبقى انت عندك مكانة
مش لازم تبقى غني. مش لازم تبقى معك فلوس كتير. النبي صلى الله عليه وسلم عيلته ما كانتش معه فلوس كتير. ومش دي المشكلة. الفكرة انك تبقى شريف الفكرة انك تبقى عندك كرامة وشخصية. وعيلة النبي صلى الله عليه وسلم كان دي اكتر حاجة بتميزها. وده عشان ما تتلخبطش لما بعد كده نقول انه عمه ما كنش معه فلوس او
هو طب ازاي بتقعد تقول عيلة كبيرة عشان مش الموضوع فلوس بس. لأ الموضوع حاجات اكتر من كده. فدي كانت قريش. آآ النبي صلى الله عليه وسلم اتولد في عام الفيل. واظن اكيد كلنا عارفين قصة ابرهة اللي جاب الافيلة وكان عايز يهد الكعبة. فالنهاردة احنا هنقف عند عام الفيل
النبي صلى الله عليه وسلم اتولد بعد موضوع الفيل ده لما ربنا انزل عليهم طيرا ابابيل ترميهم بحجارة من سجيل فجعلهم كعصف مأكول. العرب الموقف ده هزها تاني انه فيه الله وفيه وفيه توحيد وكانت كأنها حاجة بتفكرهم قبل ما هينزل النبي صلى الله عليه وسلم ويوحى اليه ويتولد
انه ان احنا جايين نتكلم في الموضوع ده تاني. فالنبي صلى الله عليه وسلم اتولد بعد الموقف ده بخمسين خمسة وخمسين يوم هنقف هنا النهاردة. بعد ما فهمنا العالم كان عامل ازاي؟ متقسم ازاي؟ مين اللي بيحكمه؟ مين الكبار اللي فيه؟ دينهم ايه؟ اه
آآ اجتماعياتهم ايه؟ الضلمة اللي كانت موجودة. والعرب دول طلعوا حتة عاملة ازاي ومش واخدين بالهم من حد وقريش دي جت منين؟ وازاي قعدت في مكة وليه كانت معزمة اوي في العرب؟ وشخصية العربي كانت عاملة ازاي؟ دي الحاجات الاساسية اللي احنا اتكلمنا فيها. ومن المرة الجاية هنتكلم عن النبي
انا بقى لما اتولد ومين امه ومين ابوه وايه اللي حصل وهو صغير وهو طفل بيلعب وبعد كده لما كبر وبقى شاب واتناشر تلاتاشر سنة كان بيعمل ايه قصص جميلة جدا بازن الله نكمل معها. فنقف هنا النهاردة وسبحانك اللهم وبحمدك اشهد ان انت استغفرك واتوب اليك. السلام عليكم